JAS ลุยประมูล 4G คลื่นความถี่ 1800 MHz
กลุ่มบริษัทจัสมิน อินเตอร์เนชั่นแนล จำกัด (มหาชน) หรือ JAS และกรรมการ บริษัทแจส โมบายบรอดแบนด์ จำกัด พร้อมคณะผู้บริหาร เข้าร่วมการประมูล 4G คลื่นความถี่ 1800 MHz ซึ่งคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) 
11 พ.ย. 2558

คุณพิชญ์ โพธารามิก  ประธานเจ้าหน้าที่บริหารกลุ่มบริษัทจัสมิน อินเตอร์เนชั่นแนล จำกัด (มหาชน) หรือ JAS และกรรมการ บริษัทแจส โมบายบรอดแบนด์ จำกัด พร้อมคณะผู้บริหาร เข้าร่วมการประมูล 4G คลื่นความถี่ 1800 MHz ซึ่งคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) ได้จัดขึ้น โดยมี พลอากาศเอก ธเรศ ปุณศรี เป็นประธานเปิดการประมูล การประมูล 4G คลื่นความถี่ 1800  MHz เริ่มตั้งแต่เวลา 10.00 – 21.00 น.
ทั้งนี้ การประมูล 4G คลื่นความถี่ 1800  MHz  มี 2 ใบอนุญาต ใบอนุญาตละ 15 เมกะเฮิร์ตซ์ราคาขั้นต่ำของการอนุญาตคือ 15,912 ล้านบาท ราคาประมูลรอบแรกอยู่ที่ 16,708 ล้านบาท ประมูลเพิ่มขึ้นครั้งละ 796 ล้านบาท และเมื่อราคาประมูลถึง 19,890 ล้านบาท ประมูลเพิ่มขึ้นคงเหลือครั้งละ 398 ล้านบาท ทั้งนี้หากการประมูลไม่เสร็จสิ้นในวันนี้ จะทำการประมูลต่ออีกครั้งในวันที่ 12 พฤศจิกายน 2558